
Regulamentul de participare și desfășurare a 
Festivalului-Concurs pentru elevi
„De pe scena școlii, pe scena vieții”
Mai 2026, Ediția XXIII

„Teatrul este o formă de comunicare prin care putem schimba lumea.”
Vaclav Havel

Teatrul este o formă de artă complexă și profundă, care joacă un rol important în societate. Prin intermediul personajelor și poveștilor pe care le prezintă, teatrul ne oferă o perspectivă asupra lumii în care trăim și ne ajută să înțelegem mai bine problemele cu care ne confruntăm. De asemenea, teatrul poate oferi o platformă pentru autodescoperire și exprimare personală, precum și pentru schimbare socială și activism. Teatrul este o artă vie, mereu în mișcare și surprinzătoare, care continuă să evolueze și să se adapteze la noile forme de expresie. Prin urmare, este important să susținem și să promovăm teatrul în societatea noastră, pentru că acesta are puterea de a ne conecta cu aspecte profunde ale existenței noastre și de a ne inspira să fim mai buni și mai implicați în lumea în care trăim.

Argument 
	Teatrul oferă un mijloc accesibil și atractiv pentru a percepe literatura în chip interactiv, care, în același timp, îmbunătățește în chip vizibil relația profesor – elev, întărește relația școală – părinți și dezvăluie elevului talente nebănuite. Prin toate activitățile din cadrul lui, elevii își dezvoltă atenția distributivă, memoria, gândirea, imaginația și vocabularul, cunoștințele lor cunosc un salt calitativ, se trezește curiozitatea, apare interesul, se nasc sentimente, se formează atitudini, se autoeducă stăpânirea de sine, perseverența, curajul și spiritul de răspundere, întreaga personalitate a copilului se dezvoltă.
	Prin dramatizare, adolescenții timizi își înving treptat teama, devin mai siguri pe ei, citesc și memorează, dar și interpretează un rol, se transpun într-un personaj și-l îndrăgesc, contopindu-se sufletește cu acesta, iar bucuria propriului succes îi face încrezători în forțele lor. Mulți dintre ei ajung să fie uimiți și încântați de ceea ce ei însăți au reușit să realizeze.
	Datorită faptului că majoritatea activităților desfășurate în cadrul acestuia sunt activități de grup, îi apropie pe copii între ei, îi ajută la formarea comportamentului de echipă, îi învață să țină seama de ceilalți colegi. Teatrul înlătură individualismul și egoismul ce se manifestă la elevii care provin din familiile cu un singur copil, dezvoltând în același timp colaborarea între elevi, între elevi și profesor. Din buna colaborare, copii înțeleg că fiecare în parte este ca o piesă într-un mecanism, care va funcționa bine numai dacă fiecare dintre ele, la locul și la rândul ei va funcționa bine. Orice disfuncție se observă foarte ușor de către spectatori, mai ales de către elevi, care sunt judecătorul cel mai neînduplecat, selectorul cel mai potrivit și mai drept, care reacționează imediat.
	Prezența formațiilor pe scenă este un prilej important de afirmare a elevului în condiții recreative, deoarece aceștia manifestă în mod spontan adeziunea spre spectacol, spre inedit. În plus, intervențiile educaționale non-tradiționale, precum atelierele de artă dramatică, reprezintă „o metodă de învățare alternativă”, pe care psihologii le consideră cele mai consistente metode în procesul de dezvoltare a personalității adolescentului.
Scopul proiectului îl reprezintă stimularea creativității, ca modalitate de a aborda arta și profesia de artist, de a consolida o personalitate armonioasă prin metode și tehnici specifice teatrului, descoperirea, cultivarea aptitudinilor și talentelor artistice ale adolescenților, precum și a dragostei acestora pentru arta dramatică.
Obiectivele specifice ale proiectului:
· Cultivarea sensibilității, a originalității interpretative, a imaginației și a creativității;
· Valorificarea potențialului interpretativ al elevilor;
· Stimularea interesului pentru interpretarea scenică, prin acțiuni specifice în rândul elevilor de liceu;
· Dezvoltarea capacității și a adaptabilității elevilor la munca în echipă;
· Stimularea performanțelor artistice individuale și de grup;
· Dezvoltarea capacității de receptare a mesajului unei opere literare și a interpretării unui rol;
· Promovarea cooperării și a colaborării între cadre didactice din unități diferite de învățământ;
· Diseminarea rezultatelor concursului.

Condiții de participare:
· Regulamentul de participare și desfășurare a Festivalului-Concurs pentru elevi „De pe scena școlii, pe scena vieții” are în vedere următoarele secțiuni:
· Secțiunea 1: spectacol teatral pentru elevi prin participare fizică – directă, nivel liceal;
· [bookmark: _Hlk221610121]Secțiunea 2: spectacol teatral pentru elevi prin participare on-line sincron, nivel liceal și gimnazial.
· Festivalul este deschis oricărui gen de spectacol: comedie, dramă, farsă etc.
· Echipajul înscris pentru reprezentația scenică poate prezenta orice versiune a pieselor, fie adaptări moderne, fie piese clasice.
· Reprezentările care nu se încadrează în limita de timp recomandată sau declarată în formularul de înscriere nu vor fi jurizate.
· Nu se admite un comportament sau un limbaj neadecvat, vulgar, licențios, care nu ține seama de contextul educativ al festivalului.
· Participanții sau susținătorii trupelor care nu adoptă un comportament civilizat, pe toată durata desfășurării festivalului, atrag eliminarea trupelor din concurs.
· Organizatorii vor pune la dispoziția trupelor de teatru un decor minimal. Profesorii coordonatori ai trupelor de teatru se preocupă de elementele de recuzită, costume, fundalul sonor, transport etc.
· [bookmark: _Hlk221616021]Durata reprezentației unei trupe înscrisă la Secțiunea 1 – participare fizică – directă poate fi cuprinsă între 10 și 40 min;
· [bookmark: _Hlk221616188]Durata reprezentației unei trupe înscrisă la Secțiunea 2 – participare on-line sincron va avea o durata maximă de 15 min.
· [bookmark: _Hlk151059579]Înscrierile pentru Secțiunea 1 și pentru Secțiunea 2 se vor face pe baza „Fișei de înscriere” (completată în format editabil) până la data de 1 mai 2026, expediată pe adresa de e-mail: ndtgamma@yahoo.ca
· Juriul va aprecia reprezentațiile desfășurate în cadrul celor două secțiuni având în vedere fișa de evaluare.

Calendarul concursului și modul de desfășurare:
· [bookmark: _Hlk213835501]01.04. – 01.05.2026: înscrierea candidaților pentru participarea la concurs;
· 18.05. – 19.05.2026: audițiile momentelor artistice înscrise în concurs, la secțiunea fizică – directă;
· 19.05. – 20.05.2026: audițiile momentelor artistice înscrise în concurs, la secțiunea on-line sincron. Participanții se vor conecta pe platforma Google Meet, link-ul de conectare fiind: https://meet.google.com/xuk-wphw-mmo, după un program stabilit în urma înscrierilor.
· 20.05.2026: jurizarea momentelor artistice înscrise în concurs și festivitatea de premiere;
· 25.05. – 26.06.2026: completarea și distribuirea diplomelor pentru participanții la proiect.


Conducerea concursului, evaluarea:
Premiile sunt acordate pe secțiuni, astfel:
· Pentru Secțiunea I – participare fizică – directă:
· Premiul Special al Juriului – pentru spectacol;
· Premiul I, II și III – pentru spectacol;
· [bookmark: _Hlk149645441]Premiul pentru cea mai bună interpretare a unui personaj principal masculin;
· Premiul pentru cea mai bună interpretare a unui personaj secundar masculin;
· Premiul pentru cea mai bună interpretare a unui personaj principal feminin;
· Premiul pentru cea mai bună interpretare a unui personaj secundar feminin;
· Premiul pentru cea mai bună interpretare a unui personaj travestit;
· Premiul Jenica Drăguș;
· Premiul pentru regie;
· [bookmark: _Hlk149645636]Mențiunile I, II și III – pentru spectacol.
· Pentru Secțiunea II – participare on-line sincron:
· Premiul I, II și III – pentru spectacol;
· Mențiunile I, II și III – pentru spectacol.

Mediatizarea proiectului: 
Promovarea/mediatizarea proiectului se va face atât în timpul desfășurării festivalului, cât și după finalizarea lui. Diseminarea se va realiza pe pagina de web a școlilor, mass-media, cercuri pedagogice, comisii de specialitate, prin articole în revista școlii și revista „Școala Gălățeană”, Facebook-ul festivalului, al școlii etc.

Certificare: 
[bookmark: _Hlk213919548]Se vor acorda diplome de participare tuturor echipelor înscrise în concurs care vor fi semnate de inspectorul școlar pentru activități extrașcolare și de directorul școlii organizatoare.
Echipele premiate vor primi diplome semnate de inspectorul școlar general, de inspectorul școlar pentru activități extrașcolare și de directorul școlii organizatoare.

Precizări finale:
Toți participanții vor primi diplome de participare.
Nu se admit contestații la deciziile juriului.
Nu se percepe taxă de participare.
Lucrările nu se restituie.
Înscrierea în concurs reprezintă o dovadă a acceptării prevederilor regulamentului festivalului-concurs și implică asumarea obligațiilor respectării acestuia.

Colegiul de Industrie Alimentară „Elena Doamna”, Galați

Festivalul – Concurs de Teatru pentru Elevi

FIȘĂ DE ÎNSCRIERE



Denumirea trupei de teatru:


Instituția de învățământ:


Denumirea spectacolului/piesei de teatru:


Autor:


Regizor:


Durata spectacolului:


Secțiunea: 
· Secțiunea 1 – participare fizică – directă
· Secțiunea 2 – participare on-line sincron

Distribuție (personaj – nume elev, clasa):






Profesor coordonator:


Persoane/Date de contact (tel./e-mail):

